Helsingin Palloseura (naiset)

Helsingin Palloseuran naisten edustusjoukkue on Helsingin Palloseuraan kuuluva jalkapallojoukkue, joka pelaa Suomen korkeimmalla sarjatasolla Kansallisessa liigassa.

Joukkueen aluetta on Helsingin Paloheinä, jossa sillä on oma kenttä.

Historia 
HPS:n ensimmäinen naisten jalkapallojoukkue pelasi vuonna 1972. 

HPS voitti kaudella 2016 Naisten Kakkosen lohkonsa ja nousi seuraavaksi kaudeksi Naisten Ykköseen. 

Naisten Ykkösen kausilla 2017–2019 HPS sijoittui joka vuosi sarjan kolmanneksi suoran nousijan sekä karsijan taakse. Maalipörssin voitti jokaisella kaudella HPS:n pelaaja: Ella Andberg kausilla 2017 ja 2018 sekä Piipa Kämppi kaudella 2019.

Kaudella 2020 HPS voitti Naisten Ykkösen kahdeksan pisteen erolla VIFK:hon ja nousi Kansalliseen liigaan. Piipa Kämppi teki 16 maalia ja voitti maalipörssin.

HPS panosti Kansallisen Liigan kauteen 2021 kentällä ja sen ulkopuolella. Seura pyrki luomaan ammattimaista seurakulttuuria yhteistyösopimuksilla ja markkinointitoimenpiteillä. Ella Andberg ja Piipa Kämppi molemmat solmivat kaksivuotiset jatkosopimukset, ja joukkueessa jatkoi useita aiemminkin pääsarjassa pelanneita pelaajia. Uusista pelaajista joukkuetta vahvistivat muun muassa Alisa Hokkanen, Tuuli Siponen, Dolma Gurung ja Mette Barck. Viralliseksi tavoitteekseen HPS asetti sarjapaikan säilyttämisen. Kauden alku oli HPS:lle vaikea, mutta se paransi otteitaan. Otteet kuitenkin ailahtelivat ja joukkue joutui  karsintaan, jossa se säilytti sarjapaikkansa voittamalla NJS:n yhteismaalein 4–0.

HPS oli jo elokuussa 2021 tiedottanut, että sen seuraavan kauden päävalmentaja on sen hetkinen apuvalmentaja Mari Savolainen. Päävalmentajana kaudesta 2019 toiminut Toni Anttila siirtyi HPS:n miesten edustusjoukkueen päävalmentajaksi. HPS:n tärkeimpiä hankintoja kaudelle 2022 oli KuPS:n mestarijoukkueesta siirtynyt Elisa Lemettinen. Lisäksi Savolainen sai houkuteltua joukkueeseen pääkaupunkiseudun nuoria pelaajia, jotka eivät olleet tehneet läpimurtoa. Talvella pelatussa Suomen Cupissa HPS kärsi maalinteko-ongelmista eikä edennyt alkulohkosta jatkopeleihin.

Stadion 

Joukkueen kotistadion on Paloheinän tekonurmi (sponsorinimi HofS Areena). Kenttä ei aluksi täyttänyt Kansallisen Liigan lisenssiehtoja, minkä vuoksi HPS joutui pelaamaan kauden 2021 ensimmäiset kotiottelunsa Oulunkylän liikuntapuistossa. HPS pääsi pelaamaan Paloheinään lopulta elokuussa, kun tehtyjen olosuhdeparannusten myötä kenttä täytti Kansallisen Liigan kriteerit. Kentän viereen rakennettiin HPS-talo, joka sisälsi uudet pukutilat sekä myös toimiston seuran työntekijöille. Lisäksi katsojakapasiteettia kasvatettiin uusilla katsomoilla.

Joukkue kaudella 2022 
Päivitetty 27. maaliskuuta 2022.

Pelaajat 

 Maalivahdit 

 1 Emilia Tuomela
 13 Jessica Kiviaho
 16 Rebekka Mäkelä

 Puolustajat 

 2 Suvihelmi Oksanen
 3 Ella Pesonen 
 4 Kukka Kiviniemi
 5 Helmi Vapola
 8 Eerika Hämäläinen
 19 Julia Haikonen
 23 Aura Nyholm

 Keskikenttäpelaajat 

 7 Helmi Halomo
 10 Elisa Lemettinen
 11 Nina Eid
 14 Aino Lehtinen (kapteeni)
 17 Aada Nurmi 
 18 Dolma Gurung
 21 Eveliina Heinonen
 22 Neela Antikainen
 36 Tuuli Siponen
 92 Hanna Onufriew

 Hyökkääjät 

 6 Ella Andberg
 9 Josefina Ndombele
 12 Piipa Kämppi
 20 Oona Jääskeläinen

Valmennus ja taustat 

 Päävalmentaja: Mari Savolainen
 Valmentaja: Ida-Sofia Helppikangas
 Valmentaja: Maiju Hirvonen
 Maalivahtivalmentaja: Daniel Ivanov
 Maalivahtivalmentaja: Matti Mäntynen
 Fysiikkavalmentaja: Alejandro del Peso Delgado
 Joukkueenjohtaja: Jarmo Santala
 Huoltaja: Jari Jeskanen
 Fysioterapeutti: Tiina Salmela
 Lääkäri: Olli Rytsölä
 Viestintävastaava: Atte Lehtonen
 Markkinointi ja lipunmyynti: Eelis Goebel

Saavutukset ja palkinnot

Joukkue 
 Naisten Ykkösen mestaruus ja nousu Kansalliseen Liigaan 2020
 Naisten Kakkosen lohkovoitto ja nousu Naisten Ykköseen 2016

Pelaajapalkinnot 
 Naisten Ykkösen maalipörssin voittaja 2017: Ella Andberg
 Naisten Ykkösen maalipörssin voittaja 2018: Ella Andberg
 Naisten Ykkösen maalipörssin voittaja 2019: Piipa Kämppi
 Naisten Ykkösen maalipörssin voittaja 2020: Piipa Kämppi

Helsingin vuoden naispelaaja: 2018: Ella Andberg
Ykkösen vuoden maalivahti 2018: Ida-Sofia Helppikangas
Ykkösen vuoden pelaaja 2019: Maiju Hirvonen 
Ykkösen vuoden pelaaja 2020: Piipa Kämppi 
Ykkösen vuoden hyökkääjä 2019: Piipa Kämppi
Ykkösen vuoden hyökkääjä 2020: Piipa Kämppi
Ykkösen vuoden keskikenttäpelaaja 2020: Dali Meller

Tilastot

Sarjasijoituksia

Lähteet

Viitteet

Aiheesta muualla 
HPS.fi

Suomalaiset jalkapalloseurat
Helsinkiläiset urheiluseurat